CELEX: 32008R0323
Language: da
Date: 2008-04-08 00:00:00
Title: Kommissionens forordning (EF) nr. 323/2008 af 8. april 2008 om tarifering af visse varer i den kombinerede nomenklatur

10.4.2008   
            
            
               DA
            
            
               Den Europæiske Unions Tidende
            
            
               L 98/3
            
         
      KOMMISSIONENS FORORDNING (EF) Nr. 323/2008
   af 8. april 2008
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. april 2008.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved forordning (EF) nr. 580/2007 (EUT L 138 af 30.5.2007, s. 1).
   
      (2)  EFT L 302 af 19.10.1992, s. 1. Senest ændret ved forordning (EF) nr. 1791/2006 (EUT L 363 af 20.12.2006, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Brilleformet vare af blød plast, der indeholder en farvet væske med følgende sammensætning (i volumenprocent):
                              
                                          —
                                       
                                       
                                          vand
                                       
                                       
                                          40
                                       
                                    
                                          —
                                       
                                       
                                          propylenglycol
                                       
                                       
                                          60
                                       
                                    Varen er beregnet til at afhjælpe hovedpine, når den anbringes på ansigtet efter først at være nedkølet i et køleskab.
                           
                        
               
                  3824 90 97
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 3824, 3824 90 og 3824 90 97.
                  Opløsningen i den bløde plastbeholder anvendes som kølemiddel og er karaktergivende for produktet som et præparat henhørende under pos. 3824.
                  Artiklen har ingen terapeutisk eller profylaktisk virkning som omhandlet i kapitel 30.
               
            
                  
                              2.
                           
                           
                              Lukket lomme fremstillet af plastark, der indeholder en blanding af vand og olie. Lommen kan indsættes i skålene på badedragter eller brystholdere.
                           
                        
               
                  3926 20 00
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 3926 og 3926 20 00.
                  Da varen er formet til at indsættes i skålene på badedragter eller brystholdere, skal den i pos. 3926 betragtes som tilbehør til beklædningsgenstande henhørende under underpos. 3926 20 00.
               
            
                  
                              3.
                           
                           
                              En bælteformet tekstilvare indeholdende hvedekerner, der efter opvarmning i en mikrobølgeovn kan benyttes til at afhjælpe lændesmerter.
                           
                        
               
                  1001 90 99
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 1001, 1001 90 og 1001 90 99.
                  Hvedekernerne, der er indsyet i bæltet, benyttes til at overføre oplagret varme og er karaktergivende for produktet som korn henhørende under pos. 1001.
                  Varen har ingen terapeutisk eller profylaktisk virkning som omhandlet i kapitel 30.